รถล้มค่ะและมีแผลสดบริเวรขาอ่อนเป็นแผลขนาดใหญ่ ล้างแผลเองค่ะเมื่อวานซืนผ้าก๊อซปิดแผลหมด เลยใช้สำลีแปะแผงแทน และตอนนี้ล้างแผล สำลีติดอยู่กับแผลเอาไม่ออก ควรทำยังไงดีค่ะ สำลีมันติดอยู่กับแผลเลย
สวัสดีค่ะ หากสำลีติดที่แผล แนะนำให้ใช้น้ำเกลือสำหรับล้างแผลเทราดให้สำลีชุ่ม และค่อยๆ แกะเอาสำลีออก สำลีก็จะออกไปได้ในที่สุดค่ะ หลังจากนั้น ก็ให้ใช้ยาฆ่าเชื้อ เช่น โพวิโดน ไอโอดีน เป็นต้น เช็ดรอบๆ บาดแผล แล้วใช้ผ้าก๊อซชุบน้ำเกลือสำหรับล้างแผล โดยให้เปียกเพียงหมาดๆ ไม่ต้องให้ชุ่ม แล้วปิดบาดแผลไส้ แล้วใช้ผ่าก๊อซที่แห้งปิดทับอีกชั้นค่ะ อย่างไรก็ตาม หากต้องการให้แผลหายเร็ว อาจใช้วัสดุสำหรับผิดบาดแผลโดยเฉพาะ ซึ่งจะมีหลายหลายขึ้นอยู่กับชนิดของบาดแผล ซึ่งแนะนำควรไปทำแผลที่คลินิกหรือโรงพยาบาล เพื่อให้การทำแผลเป็นไปอย่างถูกต้อง โอกาสในการเกิดภาวะแทรกซ้อนและแผลเป็นก็จะน้อยลงไปค่ะ